Република БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 08

от заседание на Комисия ”Професионална квалификация и 
информационни технологии”,
проведено на 16.06.2023 г.

Днес, 16.06.2023 г. /петък/, от 10:30 часа се проведе заседание на Kомисия “Професионална квалификация и информационни технологии”, в състав:

ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОЯН НОВАНСКИ 
ГЕРГАНА МУТАФОВА 
ДАНИЕЛА МАРЧЕВА
СВЕТЛАНА БОШНАКОВА 
СЕВДАЛИН МАВРОВ  

Тодор Събчев – директор на дирекция „ИТСС“, Мирослава Чирпъкова – началник отдел „ЕИСС“ в дирекция „ИТСС“, Анелия Чомакова – началник отдел „ИО“ в дирекция „ИТСС“ , Георги Бошнаков – главен експерт в отдел „ИО“, дирекция „ИТСС“ и Венцислав Василев – главен експерт – информационни системи в отдел „ИО“, дирекция „ИТСС“.

ПО ДНЕВНИЯ РЕД

1. ОТНОСНО: Писмо от изпълнителния директор на Национална агенция за приходите относно проект на Споразумение за взаимодействие във връзка с осигуряването на достъп на органите на съдебната власт до електронни услуги на НАП.

Комисия „Професионална квалификация и
информационни технологии”
Р Е Ш И :

1.1. Приема забележките към проекта на Споразумение за взаимодействие във връзка с осигуряването на достъп на органите на съдебната власт до електронни услуги на НАП. 
1.2. Изпраща проекта на Споразумение за взаимодействие във връзка с осигуряването на достъп на органите на съдебната власт до електронни услуги на НАП с отразените в текста забележки на изпълнителния директор на Национална агенция за приходите.

2. ОТНОСНО: Писмо от заместник – председател на Върховен касационен съд относно сключване на договор за виртуален ПОС терминал.

Комисия „Професионална квалификация и
информационни технологии”
Р Е Ш И :

2.1. Сключването на договор за виртуален ПОС терминал е целесъобразно, с оглед осигуряване на възможност за извършване на електронни плащания през оптимизирания Единен портал за електронно правосъдие.
2.2. Изпраща решението по т.2 на Комисия „Бюджет и финанси“ към Пленума на ВСС, за отговор до Върховния касационен съд след произнасяне относно финансовата обезпеченост. 

3. ОТНОСНО: Писмо от главен инспектор Теодора Точкова в Инспекторат към Висшия съдебен съвет относно изпращане по компетентност на определения, постановени от Софийски районен съд, 28 състав по частно гражданско дело № 20231110112427 по описа на 2023 г.

Комисия „Професионална квалификация и
информационни технологии”
Р Е Ш И :

3.1. Изпраща писмото от главния инспектор на Инспектората към Висшия съдебен съвет ведно с определенията на главния секретар на ВСС, за резолюция съгласно утвърдения механизъм за публикуване на преюдициални запитвания на сайта на ВСС.

4. ОТНОСНО: Писмо от изпълнителния директор на Национална агенция за приходите относно проект на акт за осъществяване на взаимодействие и обмен на информация между Националната агенция за приходите, Висшия съдебен съвет и органите на съдебната власт.

Комисия „Професионална квалификация и
информационни технологии”
Р Е Ш И :

4.1. Приема представения доклад от директор на дирекция „Правна“.
4.2. Изпраща доклада ведно с цялата преписка на Комисия „Бюджет и финанси“ към Пленума на ВСС, Комисия по правни въпроси към Пленума на ВСС, г-жа Даниела Марчева и г-н Боян Новански – членове на ВСС и определени представители от ВСС с решение на Пленума на ВСС по протокол № 7/17.02.2022 г. за участие в работна среща с предмет обсъждане на проекта на Инструкция за осъществяване на взаимодействие и обмен на информация между НАП, ВСС и ОСВ и служителите на Администрацията на ВСС, определени със Заповед № 4447/28.02.2022 г. на главния секретар на ВСС, по компетентност.

5. ОТНОСНО: Писмо от г-жа Даниела Машева - заместник на главния прокурор относно осигуряване на възможност на Прокуратурата на Република България за подаване на актове чрез Единния портал за електронно правосъдие.

Комисия „Професионална квалификация и
информационни технологии”
Р Е Ш И :

5.1. Изразява положително становище и готовност за съдействие за провеждане на работна среща между отдел „Аналитичен“ във Върховна касационна прокуратура, Дирекция „Информационно обслужване и технологии“ при Администрация на главния прокурор и представители на Комисия „Професионална квалификация и информационни технологии“ към Пленума на Висшия съдебен съвет. Датата и часът на работната среща ще бъдат допълнително уточнени, съобразно ангажираността на участниците.
5.2. Изпраща решението по т.5 на г-жа Даниела Машева – заместник на главния прокурор. 

6. ОТНОСНО: Писмо от заместник-министър на правосъдието относно доказателствен материал във връзка с изпълнението на Дейност 3 „Доставка на хардуер, необходим за ЦАИС „Съдебен статус“. Осигуряване на работни станции, отговарящи на изискванията за оптималното изпълнение на технологичните процеси и задълженията на служителите от Бюра съдимост“ от проект „Реализиране на Централизирана автоматизирана информационна система „Съдебен статус“.
Във връзка с поставения срок за предоставяне на доказателствения материал, на 22.05.2023г. е изпратено писмо с указания до административните ръководители на районните съдилища , поради което

Комисия „Професионална квалификация и
информационни технологии”
Р Е Ш И :

6.1. Приема за сведение изпратеното писмо до административните ръководители на районните съдилища относно предоставяне на доказателствен материал във връзка с изпълнението на Дейност 3 „Доставка на хардуер, необходим за ЦАИС „Съдебен статус“. Осигуряване на работни станции, отговарящи на изискванията за оптималното изпълнение на технологичните процеси и задълженията на служителите от Бюра съдимост“ от проект „Реализиране на Централизирана автоматизирана информационна система „Съдебен статус“. 

7. ОТНОСНО:  Жалба от адв. Любомир Георгиев относно нарушение на чл.9, ал.1 във вр. с чл.360б от ЗСВ от страна на председателя на Окръжен съд – Благоевград.

Комисия „Професионална квалификация и
информационни технологии”
Р Е Ш И :

7.1. Приема получената информация от Окръжен съд - Благоевград.
7.2. Изпраща жалбата ведно с получената информация от Окръжен съд - Благоевград на Инспектората към Висшия съдебен съвет, по компетентност. 
7.3. Изпраща решението по т.7 на адв. Любомир Георгиев, за сведение.

8. ОТНОСНО: Сигнал от адвокат Александър Кашъмов относно сигурността на Информационната система за електронен избор на членове на Висшия съдебен съвет от съдиите, прокурорите и следователите.

Комисия „Професионална квалификация и
информационни технологии”
Р Е Ш И :

8.1. Приема сигнала от адвокат Александър Кашъмов относно сигурността на Информационната система за електронен избор на членове на Висшия съдебен съвет от съдиите, прокурорите и следователите, за запознаване.

8.2. Изпраща сигнала от адвокат Александър Кашъмов относно сигурността на Информационната система за електронен избор на членове на Висшия съдебен съвет от съдиите, прокурорите и следователите на дирекция „Информационни технологии и съдебна статистика“, за становище.

9. ОТНОСНО:  Искане от административния ръководител – Председател на Софийски градски съд за осигуряване на средства за закупуване на 2 бр. непрекъсваеми токозахранващи устройства (UPS) и 2 бр. климатични устройства. 

Комисия „Професионална квалификация и
информационни технологии”
Р Е Ш И :
9.1. Искането от административния ръководител – Председател на Софийски градски съд за осигуряване на средства за закупуване на 2 бр. непрекъсваеми токозахранващи устройства (UPS) и 2 бр. климатични устройства за нуждите на сградата на ул. „Черковна“ №90 на обща стойност 45 840 лв. с ДДС е целесъобразно.
9.2. Изпраща решението по т.9 ведно с мотивиран доклад на Комисия „Бюджет и финанси" към Пленума на ВСС, по компетентност.

10. ОТНОСНО:  Искане от административния ръководител – Председател на Районен съд – Разлог за осигуряване на средства за закупуване на 6 бр. нови принтери.

Комисия „Професионална квалификация и
информационни технологии”
Р Е Ш И :

         10.1. Искането от административния ръководител – Председател на Районен съд – Разлог за осигуряване на средства за закупуване на 6 бр. нови принтери на обща стойност 3132,00 лева с ДДС е целесъобразно.
         10.2. Изпраща решението по т.10 ведно с мотивиран доклад на Комисия „Бюджет и финанси" към Пленума на ВСС, по компетентност.

				ПРЕДСЕДАТЕЛ НА КОМИСИЯ 
”ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”: /п/

/КАЛИНА ЧАПКЪНОВА/

ЧЛЕНОВЕ:
			БОЯН НОВАНСКИ:  /п/
ГЕРГАНА МУТАФОВА: /п/
ДАНИЕЛА МАРЧЕВА: /п/
СВЕТЛАНА БОШНАКОВА: /п/
			СЕВДАЛИН МАВРОВ: /п/